18. A feladat a XIX. századi magyar történelemhez kapcsolódik. (hosszú)
Mutassa be a források és ismeretei segítségével, hogyan szabályozták az áprilisi
törvények, illetve a kiegyezés a birodalom és Magyarország viszonyát, és hasonlítsa
össze a két szabályozást! 2013 maj

„III. tc. Független felelős minisztérium alakításáról
6.§. Mindazon tárgyakban, melyek eddig a m. [magyar] k. [királyi] udvari
kancelláriának a k. helytartó tanácsnak, s a k. kincstárnak [...] köréhez tartoznak,
vagy azokhoz tartozniuk kellett volna, s általában minden polgári, egyházi, kincstári,
katonai és általában minden honvédelmi tárgyakban Ő Felsége a végrehajtóhatalmat
ezentúl kizárólag csak a magyar ministerium által fogja gyakorolni.
13.§. A miniszterek egyike folyvást Ő Felsége személye körül lesz, s mindazon
viszonyokban, melyek a hazát az örökös tartományokkal közösen érdeklik, az
országot képviseli.
14.§. A minisztériumnak következő osztályai lesznek: a) Belügyek, b) Országos
pénzügy, c) Közmunka és közlekedési eszközök, d) Földművelés, ipar és kereskedés,
e) Vallás és közoktatás, f) Igazságszolgáltatás, g) Honvédelem.” (1848. III. tc.)
„1.§. Azon kapcsolat, mely egyrészről a magyar korona országai, másrészről
Őfelségének többi országai között jogilag fennáll, a pragmatica sanction alapszik.
8.§. A pragmatica sanctioból folyó közös védelemnek egyik eszköze a külügyek
célszerű vezetése. Ennélfogva a birodalom képviseltetése a külföld irányában
mindkét fél minisztériumával egyetértésben a közös külügyminiszter teendői közé
tartoznak.
9.§. A közös védelemnek másik eszköze a hadsereg, a hadügy.
11.§. Őfelségének a hadügy körébe tartozó fejedelmi jogai folytán mindaz, ami az
egész hadseregnek és így a magyar seregnek is egységes vezérletére vonatkozik,
Őfelsége által intézendőnek ismertetik el.
16.§. A pénzügyeket annyiban ismeri a magyar országgyűlés közösnek, amennyiben
közösek lesznek azon költségek, melyek a fentebbiekben közöseknek elismert
tárgyakra fordítandók.” (1867. VIII. tc.)

